Tom Ford

**Thomas Carlyle "Tom" Ford** (rođen 27. avgusta, 1961.) je američki modni kreator i filmski reditelj. Stekao je svetsku slavu radom za kuću Gucci i kreiranjem sopstvenog brenda, Tom Ford. Takođe je radio za kuću Versace i ućestvovao u pravljenju čuvenog Versace Erosa.

## Biografija (1961–1986)
Ford je rođen 27. avgusta, 1961. u Austinu, kao sin Tom Forda i Shirley Burton. Svoje rano detinjstvo je proveo u predgrađima Houston i San Marcos, izvan Austina, da bi se njegova porodica preselila u Santa Fe kada je imao 11 godina. Napustio je Santa Fe sa 17 godina i otišao na studije istorije umetnosti na Njujorškom univerzitetu.

Nakon samo godinu dana napustio je studije i počeo je da glumi u reklamama; u jednom trenutku pojavljivao se istovremeno u 12 reklama koje su se emitovale nacionalno. Počeo je da studira enterijer u poznatoj školi, Parsons The New School for Design. Tokom boravka u New Yorku, bio je povezan sa čuvenim klubom, Studio 54, gde je shvatio da je gej. Glamur disko ere Studija 54 imao je glavni uticaj na njegove kasnije kreacije. Pre poslednje godine studija, radio je u Parizu u Chloé. Premda se njegov rad svodio na slanje odeće na snimanja, to iskustvo je pobudilo ljubav prema modi. Poslednju godinu na koledžu The New School proveo je studirajući modu, ali je diplomirao na arhitekturi.

## Početak karijere (1986–1994)
Kada je imao intervjue za posao nakon diplomiranja, pominjao je da je pohađao The New School's Parsons, ali je krio informaciju da je završio arhitekturu i da je radio na običnim poslovima za Chloe. Uprkos nedostatku iskustva, Ford je svakodnevno zvao dizajnerku Cathy Hardwick, kako bi dobio posao u njenoj kompaniji sportske odeće srednje klase. Konačno, ona ga je primila. Hardwick je kasnije izjavila: "Nisam imala nameru da mu dajem nadu. Pitala sam ga koji su mu omiljeni evropski dizajneri. Rekao je 'Armani i Chanel'. Par meseci kasnije pitala sam ga zašto je to rekao, a on je odgovorio, 'Zato što ste nosili nešto od Armanija'. Da li je čudo što je dobio posao?" Ford je radio kao asistent dve godine za Hardwickovu.

Godine 1988. Ford je prešao u Perry Ellis, gde je poznavao Roberta McDonalda, predsednika kompanije, i Marc Jacobsa, dizajnera. Zadržao se u kompaniji dve godine, ali se konačno umorio od američke mode. Kasnije je za New York Times izjavio: "Da bih postao dobar dizajner, morao sam da napustim Ameriku. Moja sopstvena kultura me je inhibirala. Isuviše stila u Americi je kič. Nipodaštava se stil. Evropljani, međutim, cene stil." Uskoro je dobio priliku da uđe u evropsku modu: Gucci. Dawn Mello, kreativni direktor kompanije Gucci, angažovao je 1990. Forda za dizajnera ženske prêt-à-porter kolekcije. Ford i njegov dugogodišnji partner, Richard Buckley peselili su se u Milano.

Njegova uloga u Gucciju se brzo proširila. Počeo je da dizajnira mušku odeću u naredenih šest meseci, a zatim i cipele. Kada je Richard Lambertson napustio mesto dizajnerskog direktora, 1992. Ford je došao na njegovo mesto. U to vreme počele su tenzije između njega i predsednika kompanije, Maurizija Guccija. Mello je izjavio: "Maurizio je želeo sve da bude okruglo i braon, Ford da bude kockasto i crno." Iako je Gucci želeo da otpusti Forda, Domenico de Sole je insistirao da ostane. Ipak, Fordov rad tokom 1990-ih je ostao uglavnom u senci Mella, koji je bio lice za javnost.

## Kreativni direktor za Gucci i YSL (1994–2004)
Godine 1994. Ford je unapređen u kreativnog direktora. U prvim godinama Ford je vratio glamur u modu. Doveo je stilistkinju, Carine Roitfeld i fotografa Marija Tostina, koji su napravili moderne reklame i prodaja u Gucciju je porasla za 90% između 1995. i 1996. godine. Godine 1999. komapnija koja je bila skoro pred bankrotom kada se Ford pridružio, procenjena je na 4.3 milijarde dolara. Ford je napustio Gucci kada je kompanija vredela 10 milijardi.

Kada je Gucci kupila kuću Yves Saint-Laurent (YSL), Ford je imenovan za kreativnog direktora i te marke. Reklame za parfem Opium (sa crvenokosom Sophie Dahl, potpuno golom i samo sa biserima i stilettom na nogama u seksualno sugestivnoj pozi) i za YSL M7 (sa šampionom borilačkih veština, Samuelom de Cubberom potpuno bez odeće) unele su novine u umetnički izraz i uticaj reklamnih kampanja.

Aprila, 2004. Ford je napustio Gucci zbog nemogućnosti da se dogovori oko umetničke kontrole grupe.

## Tom Ford (2004–present)

Aprila, 2005. Ford je najavio stvaranje novog brenda, TOM FORD. Pridružio mu se Domenico De Sole, koji je postao predsednik kompanije. Aprila, 2007. otvorena je prva prodavnica u New Yorku, na Aveniji Madison u isto vreme kada se pojavila i njegova prva, dugo očekivana, muška kolekcija. Danas postoji 21 prodavnica širom sveta.

Od kada je izdao mušku kolekciju, Tom Ford je oblačio mnoge hollywoodske zvezde, među kojima su: Brad Pitt, Jon Hamm, Colin Firth, Tom Hanks, Matthew Goode, Nicholas Hoult, Bradley Cooper, Pierce Brosnan, Alexander Skarsgard i Johnny Depp. Godine 2008. Tom Ford je obukao Daniel Craiga kao James Bonda u filmu *[[Quantum of Solace]]*.

Godine 2009. Ford je dizajnirao kostime za svetsku premijeru opere *[[The Letter (opera)|The Letter]]*, Moraveca i Teachouta, koja se igrala u Operi u Santa Feu.

## Filmska režija
Marta, 2005. Ford je najavio da otvara svoju filmsku produkcijsku kuću, Fade To Black. Godine 2009. imao je svoj rediteljski debi sa filmom *[[A Single Man (film)|A Single Man]]*, koji je zasnovan na istoimenom romanu Christophera Isherwooda. U filmu glume Colin Firth, Julianne Moore, Nicholas Hoult i Matthew Goode. Scenario su pripremili Ford i David Scearce. Ford je, takođe, radio produkciju filma. Premijera filma održana je 11. septembra, 2009. godine na Venecijanskom festivalu. Film je bio nominovan za Zlatnog lava. Colin Firth je dobio Volpi Cup za najboljeg glumca i nominovan je Oscara, Zlatni globus, nagradu Independent Spirit Award i Screen Actor's Guild award. Osvojio je nagradu BAFTA za najboljeg glumca. Julianne Moore je nominovana za najbolju glavnu glumicu, a Abel Korzeniowski za najbolju muziku na dodeli Zlatnog globusa. Ford je nominovan za dve nagrade Independent Spirit: za njabolji filmski prvenac i najbolji prvi scenario.

## Privatni život
Tom Ford je otvoreno gej i živi sa svojim suprugom, novinarom Richardom Buckleyjem već više od 23 godine. Buckley je bio urednik časopisa Vogue Hommes International.

## Nagrade i nominacije
Ford je priznat kao značajan dizajner.

* 1995: International Award – Council of Fashion Designers of America
* 1997: People Magazine's 50 Most Beautiful People
* 1999: Style Icon Award – Elle Style Awards UK
* 2000: Best International Designer – VH1/Vogue Awards
* 2000: Fashion Editors Club of Japan Award
* 2000: British GQ International Man of the Year Award
* 2000: Superstar Award – Fashion Group International
* 2001: Womenswear Designer of the Year – Council of Fashion Designers of America
* 2001: Best Fashion Designer – TIME Magazine
* 2001: Designer of the Year – GQ USA
* 2001: Board of Directors Special Tribute – Council of Fashion Designers of America
* 2002: Accessory Designer of the Year Award for Yves Saint-Laurent – Council of Fashion Designers of America
* 2003: Fashion Design Achievement Award – Cooper Hewitt Design Museum's National Design Awards
* 2004: Rodeo Drive Walk of Style Award
* 2004: International Best Dressed List Hall of Fame
* 2005: Andre Leon Talley Lifetime Achievement Award – Savannah College of Art & Design
* 2006: Accessory Brand Launch – Accessories Council Excellence (ACE) Awards 
* 2007: GLAAD Media Awards – Victor Russo Award
* 2007: DNR's Person of the Year
* 2008: Menswear Designer of the Year – Council of Fashion Designers of America
* 2009: Venice Film Festival – Golden Lion for "A Single Man" (Nominee)
* 2009: Venice Film Festival – Queer Lion for "A Single Man"
* 2009: Critics Choice Awards – Best Adapted Screenplay for "A Single Man" (Nominee)
* 2009: Independent Spirit Awards – Best First Screenplay for "A Single Man" (Nominee)
* 2009: Independent Spirit Awards – Best First Feature for "A Single Man" (Nominee)
* 2009: Honored as one of GQ USA's Men of the Year
* 2009: GQ Germany Man of the Year
* 2010: GLAAD Media Awards – Outstanding Film Wide Release for "A Single Man"
* 2010: Menswear Designer of the Year – Council of Fashion Designers of America (Nominee)

## Reference

## Vanjske veze

* Official Tom Ford homepage
* Tom Ford fanpage
*